**קאזה פיה אתלטיקו קלוב** (בפורטוגזית: **Casa Pia Atlético Clube**; לעיתים מכונה **קאזה פיה א.ק.** או בקיצור **קאזה פיה**), הוא מועדון כדורגל מהעיר ליסבון, פורטוגל שנוסד בשנת 1920. המועדון משחק בפרימיירה ליגה, הליגה הבכירה של פורטוגל.

אצטדיון הבית של המועדון הוא אצטדיון פינה מניקה שנקרא על שמו של דיוגו אינסיו דה פינה מניקה, מייסד ארגון הצדקה קאזה פיה דה ליסבון (אנ'), שעל שמו נקרא המועדון, והוא מכיל 2,574 מקומות, החל מעונת 2022/2023 לאור העפלתו של המועדון לליגה הבכירה, המועדון יעבור לארח את משחקיו באצטדיון הלאומי בליסבון בו 37,593 מושבים.

היסטוריה
--------

המועדון הוקם באופן רשמי ביולי 1920 והוא קשור בקשר הדוק לארגון הצדקה קאזה פיה דה ליסבון המקדם זכויות והגנה על ילדים וצעירים, והוא נחשב לאחד מהמעוזים של ספורט, תרבות וסולידריות בפורטוגל.

רב ההצלחות הספורטיביות של המועדון המכונה האווזים (בפורטוגזית: Os Gansos) התרחשו בשני העשורים הראשונים לקיומו, כששנה לאחר הקמתו זכה המועדון באליפות האזורית ובגביע ליסבון כאשר ביולי של אותה שנה זכה המועדון גם ב"גביע ה-27 ביולי" לאחר שניצח את פורטו אלופת הצפון בתוצאה 2–1 במה שנחשב למשחק אליפות לא רשמי.

בעונת 1938/1939 עם שינוי שמה של הליגה הבכירה של פורטוגל לפרימיירה דיביסאו, נמנו האווזים על שמונת המועדונים שהשתתפו בה. את העונה סיימה קאזה פיה במקום השמיני והאחרון ונשרה לליגה השנייה ומאז לא שבה לליגה הבכירה במשך למעלה משמונה עשורים, כשאת רוב שנותיה בילתה בליגות הנמוכות. בעונת 2018/2019 זכו האווזים באליפות הליגה השלישית, והעפילו לסגונדה ליגה, ליגת המשנה הפורטוגלית. העונה הראשונה עונת 2019/2020 לא הייתה מוצלחת עבור האווזים, כאשר ב-12 במרץ 2020 לאחר 24 מחזורים הם איישו את המקום ה-18 והאחרון בליגה עת הופסקה הליגה בעקבות מגפת הקורונה. ב-5 במאי של אותה שנה הודיעה ההתאחדות הפורטוגלית שהעונה לא תחזור לפעילות, ושקאזה פיה יחד עם קובה דה פיאדדה שאיישו את שני המקומות האחרונים בליגה בעת הפסקתה ירדו לליגה השלישית. למזלה של קאזה פיה ב-29 ביולי הודיעה ההתאחדות שבעקבות בעיות בירוקרטיות של המועדונים ויטוריה סטובל וק.ד. אבש הם ירדו לליגה השלישית במקומם של קאזה פיה וקובה דה פיאדדה. בעונת 2020/2021 הצליחה קאזה פיה להשתפר ולסיים במקום ה-9 בליגת המשנה, ובעונה שלאחר מכן עונת 2021/2022 חל כבר שיפור של ממש בביצועיה של הקבוצה, הקבוצה סיימה במקום השני בליגה, מקום המזכה בהעפלה לפרימיירה ליגה, הליגה פורטוגלית הבכירה, בעונת 2022/2023 לראשונה מזה 83 שנה.

סגל הקבוצה
----------

מעודכן ל-4 בפברואר 2024 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | פורטוגלפורטוגל | שוער | אפונסו מונטיירו  |
| 2 | קמרוןקמרון | הגנה | דופלקס טשמבה  |
| 3 | פורטוגלפורטוגל | הגנה | ז'ואאו נונש  |
| 5 | פורטוגלפורטוגל | הגנה | לאונרדו ללו  |
| 7 | פורטוגלפורטוגל | חלוץ | נונו מוריירה  |
| 8 | ברזילברזיל | קשר | אנז'לו נטו  (קפטן) |
| 9 | פורטוגלפורטוגל | חלוץ | אנדרה לקסימיסאנט  (בהשאלה מספורטינג בראגה) |
| 10 | פורטוגלפורטוגל | חלוץ | רובן למיארס  |
| 11 | יפןיפן | חלוץ | יוקי סומה  (בהשאלה מנגויה גרמפוס) |
| 12 | צרפתצרפת | הגנה | פאחם בנעיישה-יחיא  |
| 14 | נורווגיהנורווגיה | קשר | קווין קריגארד  |
| 15 | כף ורדהכף ורדה | הגנה | פרננדו וארלה  |
| 16 | אנגולהאנגולה | קשר | בנדיטו ממבואנה מוקנדי  |
| 17 | פורטוגלפורטוגל | קשר | רפאל בריטו  |

 |  | 

| מס' |  | עמדה | שם |
| --- | --- | --- | --- |
| 18 | פורטוגלפורטוגל | הגנה | אנדרה גראלדש  |
| 19 | בוסניה והרצגובינהבוסניה והרצגובינה | הגנה | נרמין זולוטיץ'  |
| 20 | פורטוגלפורטוגל | חלוץ | קיקי סילבה  |
| 21 | ונצואלהונצואלה | קשר | טלסקו סגוביה  |
| 22 | פורטוגלפורטוגל | שוער | דניאל אזבדו  |
| 23 | ברזילברזיל | חלוץ | פרננדו אנדרדה  |
| 30 | ברזילברזיל | חלוץ | פליפה קרדוסו  |
| 33 | פורטוגלפורטוגל | שוער | ריקרדו בטיסטה  |
| 68 | ברזילברזיל | שוער | לוקאס פאאס  |
| 72 | ספרדספרד | הגנה | גאיסקה לאראסאבל  |
| 77 | פורטוגלפורטוגל | הגנה | טיאגו דיאש  |
| 80 | ברזילברזיל | קשר | פבלו רוברטו  |
| 96 | פורטוגלפורטוגל | קשר | סמואל ז'וסטו  (בהשאלה מספורטינג ליסבון) |
| 99 | ברזילברזיל | חלוץ | קלייטון פרננדס  |

 |

קישורים חיצוניים
----------------

ויקישיתוף מדיה וקבצים בנושא **קאזה פיה א.ק.** בוויקישיתוף
* אתר האינטרנט הרשמי של קאזה פיה א.ק. (בפורטוגזית)
* קאזה פיה א.ק. ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  Nacional e Farense sobem, Casa Pia e Cova da Piedade despromovidos, www.record.pt (ב־European Portuguese)
2. ↑  A BOLA, A Bola (בפורטוגזית)
3. ↑  2PLAY, Casa Pia Atlético Clube - Site Oficial, casapiaac.pt (בפורטוגזית)

| פורטוגלפורטוגל ליגת העל הפורטוגלית, 2023/2024 |
| --- |
| 

|  |
| --- |
| אסטרלה דה אמדורה • ארוקה • אשטוריל • בואבישטה • בנפיקה ליסבון • ויזלה • ויטוריה דה גימארייש • ז'יל ויסנטה • מוריירנסה ספורטינג בראגה • ספורטינג ליסבון • פארנסה • פורטו • פורטימוננסה • פמליקאו • קאזה פיה • ריו אבה • שאביש |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315536885
* WorldCat (עם VIAF): 315536885

 |